als_Latn dik_Latn sag_Latn
Gruaja, që vrau vajzën e saj, kushedi sa herë ka dëgjuar teksa rritej: “Është turp!” “Po bëri turp, duhet vrarë!”
Gruaja, që vrau vajzën e saj, gjatë kohës që kulloste kafshët e shihte kodra e male, nuk futej me 3G në Google për trendet e fundit dhe nuk debatonte me shoqet në rrjetet sociale për lajmet e ditës apo për argumentat e forta të një politikaneje të bukur.
Gruaja, që vrau vajzën e saj, nuk ulej gjatë darkës vetëm për vetëm me të shoqin për të diskutuar se çfarë ndjente, shqetësimet që kishte me fëmijët. As nuk trokiste në zyrat e një psikologeje, kur e kuptonte se s’mbante më.
Gruaja që vrau fëmijën e saj, ndoshta nuk e kishte parë asnjëherë atë fëmijë si individ, me mendime e dëshira të pavarura. Sepse as atë ndoshta s’e kishin trajtuar të tillë.
Ndoshta gruan, që vrau fëmijën e saj, e lindën për të ndihmuar në shtëpi, e martuan se shtëpisë i duhej një dhëndër dhe fëmijën e lindi nga një seks i rëndomtë “shtrihu dhe hap këmbët”, pa u zhveshur mirë, nën aromën e djathit të napës dhe bajgave të lopëve.
Gruaja, që vrau vajzën e saj, me gishta të fryrë e të ashpër nga të korrat ishte gdhirë në një tjetër ditë të zakonshme në realitetin e saj dhe ajo çfarë ndodhi më pas, ishte justifikim brenda atij realiteti.
Gruaja që vrau fëmijën e saj, ndoshta u gatua që të vriste…
Gruaja që u vetëvra më pas, ishte Nëna, që humbi betejën me gruan e asaj bote.
Gruaja, që vrau fëmijën, është e lehtë të gjykohet, të dënohet, të masakrohet. Por ajo edhe gjallë po të ishte, nuk do të dinte ç’të thoshte, përveçse “Më fal!”.
Nëse ne nuk ua çajmë kullat dhe i rrëmbejmë këta njerëz nga realiteti i tyre i izoluar, nëpërmjet edukimit të detyruar, ata do të vazhdojnë të vrasin në emër të çfarëdoqoftë ata e quajnë “moral”. Sepse nuk dinë ndryshe.
Atje në shëtitjet e përditshme me bagëtitë nëpër kullota, përveç blegërimave, atyre u flet vetëm mendja e tyre.
> Aktualitet
Gruaja që u vra përpara se të vriste të bijën
Nga Dalina Buzi.Nga Dalina Buzi ~
Gruaja, që vrau vajzën e saj, kushedi sa herë ka dëgjuar teksa rritej: “Është turp!” “Po bëri turp, duhet vrarë!”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lug_Latn als_Latn